google/wiki40b huggingface dataset:
पत्नी

पत्नी विवाहिता महिला होती है। पत्नी का विरुद्धार्थी शब्द पति होता है। पति और पत्नी मिलकर वैवाहिक जीवन को जीते हैं। गृहस्वामिनी होने से ग्रामीण भाषा में ये गृहवाली या घरवाली भी कही जाती है।

वेदों में उल्लेख

पत्नी शब्द का उल्लेख वेदों में भी प्राप्त होता है।    ऋक्संहिता में नदी नामक वीर-पत्नी का उल्लेख किया गया है -
अजसी कुलिशी वीर-पत्नी पयोहिन्वाना उद्भिर्भरन्ते।।
पत्नी को वेदों में गृहस्वामिनी कहा गया है - "त्वं सम्राज्ञयेधि पत्युरस्तं परेत्य" गृह में पत्नी को भिन्न सदन दिया, जाता था, जिस में वो अपने कार्यों को पूर्ण करती थी। अतः कहा गया कि, पत्नीनां सदनम्। अर्थात् पत्नी का भिन्न सदन हो।

परिभाषा

"पत्युः यज्ञे संयोगो यया" अर्थात् यज्ञ में पति के साथ जिसको बैठने का अधिकार प्राप्त है, वह पत्नी। पतिशब्द से "पत्युर्नो यज्ञसंयोगे" सूत्र से ङीप्, नकारागमन होने पर पत्नी शब्द बनता है।सामान्यतः पुरुष की जीवनसाथी बनने वाली सत्री को पत्नी के रूप में जाना जाता है। हिन्दू धर्म की मान्यतानुसार जो स्त्री किसी पुरुष के साथ पूरी जिंदगी बिताने के लिए उसके हर सुख दुःख में उसके साथ रहने के लिए और सबसे प्रमुख उसके परिवार की बढ़ोतरी के लिए उससे शादी करती है तो वह उसकी पत्नी कहलाती है।
बयानख़ोंगोर प्रांत

नाम का उच्चारण व अर्थ

'बयानख़ोंगोर' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है। मंगोल भाषा में 'बयान' का अर्थ 'समृद्ध' या 'अमीर' और 'ख़ोंगोर' का अर्थ 'प्रिय' होता है, यानि प्रांत के नाम का मतलब 'प्रिय व समृद्ध (प्रदेश)' है।

भूगोल

बयानख़ोंगोर एक विविध प्रान्त है। इसके उत्तर में वनो से ढके पहाड़ हैं जो ख़ानगई पर्वत क्षेत्र का हिस्सा हैं। प्रान्त के मध्य में अर्ध-शुष्क स्तेपी इलाक़े के मैदान फैले हुए हैं। दक्षिण में गोबी रेगिस्तान विस्तृत है।
सेवेरस स्नेप

सेवेरस स्नेप (Severus Snape) जे. के. रोलिंग द्वारा अंग्रेज़ी में रचित हैरी पॉटर (उपन्यास) शृंखला का एक मुख्य पात्र है। वो तन्त्र-मन्त्र और जादू-टोने के विद्यालय में प्रोफ़ेसर है। वैसे तो वो जादुई काढ़े का विषय पढ़ता था, लेकिन उपन्यास की छठी कड़ी में वो काली कलाओं से आत्मरक्षा का अध्यापक बन गया। उपन्यास की कहानी में स्नेप का किरदार बहुत विवादास्पद है। वो हैरी पॉटर से बहुत चिढ़ता है और उसको हमेशा तंग करता रहता है। वो पहले दुष्ट लॉर्ड वोल्डेमॉर्ट के गिरोह का सदस्य था, पर बाद में (डम्बल्डोर के अनुसार) अपनी जान पर खेलकर वोल्डेमॉर्ट के ख़िलाफ हो गया और डम्बल्डोर के साथ हो लिया। डम्बल्डोर उसपर बहुत अधिक भरोसा करता है, लेकिन स्नेप वोल्डेमॉर्ट और उसके साथियों के सम्पर्क में भी है। उपन्यास की छठी कड़ी में स्नेप डम्बल्डोर की हत्या कर देता है।उसके बाद अंतिम कड़ी में दिखाया जाता है कि वो डम्बल्डोर के कहने पर ही ऐसा करता है। और वो हैरी की सुरक्षा के लिये रक्षक भेजता है जो एक हिरनी है।
अनैतिकता

"अनैतिक" शब्द आम तौर पर व्यक्तियों या कार्यों का वर्णन करने के लिए प्रयोग किया जाता है। एक व्यापक अर्थ में यह समूह या कॉर्पोरेट निकायों, विश्वासों, धर्मों, और कला के कार्यों के लिए लागू किया जा सकता है। कुछ कृत्य अनैतिक है कि कहने के लिए हैं कि कुछ नैतिक कानूनों, मानदंडों या मानकों का उल्लंघन करती है कहने के लिए हैं।

अरस्तू

कायरता और आतुरता साहस से संबंधित हैं अरस्तू, कुछ पुण्य के संबंध में ज्यादतियों या घाटे के रूप में कई दोष देखा. कुछ व्यवहार और कार्रवाई - जैसे ईर्ष्या, हत्या, और चोरी - वह सुनहरा मतलब (दर्शन) के संबंध में एक घाटा / अतिरिक्त का कोई सवाल ही साथ, अपने आप में गलत के रूप में देखा था।
फाल्गुन शुक्ल दशमी

फाल्गुन शुक्ल दशमी भारतीय पंचांग  के अनुसार बारहवें माह की दसवी तिथि है, वर्षान्त में अभी २० तिथियाँ अवशिष्ट हैं।
उत्तराखण्ड परिवहन निगम

इतिहास

वर्ष २००० में उत्तर प्रदेश के विभाजन पर, नवनिर्मित उत्तराखंड राज्य ने अपनी स्वयं की राज्य परिवहन निगम की आवश्यकता महसूस की, इसलिए उत्तराखंड परिवहन निगम को ३० अक्टूबर २००३ को सड़क परिवहन अधिनियम, १९५० के प्रावधानों के तहत स्थापित किया गया।

आधारिक संरचना

निगम का देहरादून में अपना कॉर्पोरेट कार्यालय है, और देहरादून, नैनीताल(काठगोदाम हल्द्वानी) और टनकपुर में तीन डिवीजनल कार्यालय हैं। प्रत्येक प्रभाग में एक क्षेत्रीय कार्यशाला है जहां प्रमुख मरम्मत और रखरखाव के काम के साथ-साथ असेंबली पुनर्निर्माण कार्य भी किया जाता है। प्रत्येक प्रभाग को आगे डिपो नामक परिचालन इकाइयों में विभाजित किया गया है। निगम में डिपो की कुल संख्या १८ है, प्रत्येक डिपो में सहायक रखरखाव सुविधाएं प्रदान करने के लिए एक कार्यशाला संलग्न है।
निगम के बेड़े में वर्तमान में १४१९ से अधिक बसें हैं, और इसके अतिरिक्त उसने ५५ निजी बसों को भी रखा है। राज्य के पहाड़ी मार्गों पर ही कुल बसों में से करीब ६०० बसें चलाई जाती हैं। निगम अपनी बसों को ५ श्रेणियों में वर्गीकृत करता है, जो कि शहरी परिवहन की जरूरतों को पूरा करने के लिए जेएनयूआरएम के तहत चलती है। ये हैं वोल्वो बसें, डीलक्स बसें, एयर कंडीशनड बसें, लो फ्लोर बसें, स्कैनिया और साधारण बसें।     इसके अतिरिक्त उत्तराखंड परिवहन निगम ने पर्यावरण को देखते हुवे  इलेक्ट्रिक बसो का संचालन भी शुरू किया है जो  हल्द्वानी से नैनीताल और देहरादून से मसूरी के बीच चल रही है
१८९४ ईसा पूर्व

१८९४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८९४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
गायन समय

भारतीय शास्त्रीय संगीत में प्रत्येक राग के गाने का समय निश्चित है। यह समय दिन या रात के प्रहरों में निश्चित किया गया है। दिन के चार प्रहर माने गए हैं और रात के भी चार प्रहर हैं। सभी रागों को उनकी प्रकृति के अनुसार इन आठ प्रहरों में से किसी प्रहर में गाया या बजाया जाता है।
दिलवाले (2015 फ़िल्म)

निर्माण

जनवरी 2015 में फ़िल्म निर्माता और निर्देशक रोहित शेट्टी ने अपनी परियोजना की घोषणा की, जिसमें शाहरुख खान मुख्य किरदार में हैं। रोहित शेट्टी ने कहा कि वे मार्च २०१५ से इसका निर्माण शुरू कर रहे हैं। रोहित शेट्टी ने काजोल को भी फ़िल्म में लिया। वरुण धवन को इस फ़िल्म में शाहरुख ख़ान के भाई के किरदार में लिया और वहीं कृति सैनॉन को उनके साथ ही लिया।
इस फ़िल्म के निर्माण में कुल ₹१३५ करोड़ रुपये का उपयोग किया गया।

समीक्षा

दैनिक भास्कर के समीक्षा के अनुसार शाहरुख, काजोल, वरुण और कृति के अलावा फिल्म में सहायक किरदार निभा रहे कबीर बेदी ने भी इसमें बहुत अच्छा अभिनय किया है और संजय मिश्रा, जॉनी लीवर, बोमन ईरानी और वरुण शर्मा ने हास्य का भरपूर निर्माण किया। इसने पाँच सितारों में से चार सितारे इस फिल्म को दिये।
शीबा चड्ढा

फिल्मों में

शीबा ने पहली बार दिल से (1998) फिल्म में काम कर फिल्मों में अभिनय की शुरुआत की थी, पर कई सालों तक उन्हें एक ही जैसे किरदार हेतु फिल्मों में काम मिला, जिसमें हम दिल दे चुके सनम (1999), परजानिया (2007), दिल्ली 6 (2009), लक बाय चांस (2009) और तलाश (2012) थी। ये एक शॉर्ट फिल्म प्रकट हेट यड इन गिब्बेरिश में ऋतुराज सिंह के साथ काम की। इस फिल्म ने शॉर्ट फिल्म की श्रेणी में दर्शकों की पसंद का पुरस्कार प्राप्त किया। ये 2012 की फिल्म, तलाश में निर्मला नाम की सेक्स वर्कर का किरदार निभा रही थी। 2015 में इन्हें काफी अलग किरदार, नैन तारा तिवारी के रूप मिला, जो शरत कटारिया की फिल्म दम लगा कर हइशा थी।

धारावाहिकों में

ये बहुत पहले टीवी पर लव मैरेज (2002) नाम के धारावाहिक में दिखाई दी थी, लेकिन उसके कई सालों तक ये टीवी धारावाहिकों से दूर रहीं और 2007 में ये कस्तुरी नाम के धारावाहिक से वापस टीवी धारावाहिकों में कदम रखा। इस धारावाहिक में ये एक बहुत बड़ी व्यापारी का किरदार निभा रही थीं। इस धारावाहिक के बाद इन्हें ना आना इस देस लाडो (2009-2012), कितनी मोहब्बत हइ (2009), कहानी सात फेरों की (2007), कुछ तो लोग कहेंगे (2011-2013) और लाखों में एक (2012) में देखा गया। 2012 में इन्हें ज़ी टीवी के हिटलर दीदी नाम के धारावाहिक में देखा गया।

नाटकों में

इन्होंने फिल्मों और धारावाहिकों में अभिनय करने के अलावा स्टेज में भी अभिनय किया था। इनमें रजत कपूर का सी फॉर क्लौन (2007), अतुल कुमार की द ब्लू मग (2010), जिसमें रजत कपूर, मनीष भारद्वाज और विनय पाठक हैं। कोंकोना सेन शर्मा और रणवीर शोरे के साथ ये देसमदोना नाम के नाटक में काम किया। ये इन नाटकों में काम करने के अलावा मुंबई में द कंपनी थियेटर नाम की थियेटर ग्रुप भी चला चुकी हैं। ये फिलहाल इंटरनेट धारावाहिक, परमानेंट रूममेट्स में काम कर रही हैं।
बागमती

उद्गम और अपवाह

बागमती नदी हिमालय की महाभारत श्रेणियों में नेपाल से निकलती है। यह नदी नेपाल में लगभग 195 किलोमीटर की यात्रा तय कर के बिहार के सीतामढ़ी जिले में समस्तीपुर-नरकटियागंज रेल लाइन पर स्थित ढेंग रेलवे स्टेशन के 2.5 किलोमीटर उत्तर में भारत में प्रवेश करती है। बिहार में इस नदी की कुल लम्बाई 394 किलोमीटर है। नेपाल में इस नदी का कुल जल ग्रहण क्षेत्र 7884 वर्ग किलोमीटर है। ढेंग और बैरगनियाँ स्टेशन को जोड़ने वाली रेल लाइन पर बने पुल संख्या 89, 90, 91, 91A और 91B से होकर यह नदी दक्षिण दिशा में चलती है जहाँ लगभग 2.5 किलोमीटर नीचे भारत का जोरियाही नाम का पहला गाँव पड़ता है। यहाँ से 5 किलोमीटर दक्षिण चल कर बागमती खोरीपाकर गाँव में आती है। ढेंग से खोरीपाकर की दूरी साढे़ बारह कि॰मी॰ है और यहीं से थोड़ा और नीचे चल कर देवापुर गाँव के पास उसके दाहिने किनारे पर लालबकेया नदी में मिलती है। इस लम्बाई में नदी की प्रवृत्ति पश्चिम से होकर बहने की है मगर लालबकेया से उसका संगम स्थल प्रायः स्थिर रहता है। नदी की इस लम्बाई में बहुत ज्यादा परिवर्तन नहीं हुए हैं यद्यपि उसकी एक पुरानी धारा का जिक्र और रेखांकन जरूर मिलता है। बिहार के तराई क्षेत्रों में प्रवेश करने के बाद यह नदी बाढ़ के दिनों में अक्सर अपना प्रवाह मार्ग बदल लेती है। इस नदी में बाढ़ के कारण बिहार के सीतामढ़ी, मुजफ़्फ़रपुर, दरभंगा और मधुबनी ज़िलों में काफ़ी क्षति पहुँचाती है। इसकी सहायक नदियों में लाल बकेया नदी, लखनदेई नदी, चकनाहा नदी, जमुने नदी, सिपरीधार नदी, छोटी बागमती, कोला नदी आदि हैं। कोसी परियोजना के अन्तर्गत बागमती नदी को भी नियन्त्रित कर इस पर पुल और नये बाँध बनाए गए हैं। यह कमला नदी से मिलकर कोसी नदी में मिल जाती है। तराई के मैदानों को पार करती हुई बागमती नदी बिहार में प्रवेश करती है और 360 किलोमीटर दूरी तय करने के बाद दक्षिण-पूर्व की ओर बहती हुई बूढ़ी गंडक नदी में मिल जाती है।

जल ग्रहण क्षेत्र

बिहार में इस नदी की कुल लम्बाई 394 किलोमीटर तथा जल ग्रहण क्षेत्र लगभग 6,500 वर्ग किलोमीटर होता है। इस तरह नदी उद्गम से गंगा तक कुल लम्बाई लगभग 589 किलोमीटर और कुल जल ग्रहण क्षेत्र 14,384 वर्ग किलोमीटर बैठता है। बिहार के द्वितीय सिंचाई आयोग की रिपोर्ट (1994) के अनुसार बागमती के ऊपरी क्षेत्र काठमाण्डू के आस-पास सालाना औसत बारिश लगभग 1460 मिलीमीटर होती है जबकि चम्पारण में 1392 मि.मी., सीतामढ़ी में 1184 मि.मी., मुजफ्फरपुर में 1184 मि.मी., दरभंगा में 1250 मि.मी. और समस्तीपुर में 1169 मि.मी. होती है।
हिम्मतवर

संक्षेप

सुल्तान एक दयालु और उदार व्यक्ति है जिसे गैंगस्टर बनने के लिए मजबूर किया गया था। उन्होंने दामोदर को एक गैंगस्टर बनने के लिए प्रशिक्षित किया है, लेकिन दामोदर सुल्तान के बहुत विपरीत हो या। वो गरीबों को आतंकित करता है, जो चाहे वो करता है और अपने प्रभाव का उपयोग करके वह जिसे चाहे उसे मार देता है। सुल्तान इंस्पेक्टर राजेश्वर से मित्रता करता है और खुद को पुलिस के सामने आत्मसमर्पण करता है। उसे जेल में 10 साल की सजा होती है। इस वाक़या के बाद, सुल्तान केवल यह पता लगाने के लिए लौटता है कि दामोदर ने पूरे अंडरवर्ल्ड को कब्जा कर लिया है। वह किसी से भी नहीं डरता है और न ही उस आदमी का सम्मान करता है जिसने उसे सब कुछ सिखाया।
गङ्गाधर

(१) शिवजी का एक नाम है क्योंकि वह (गंगा) उनकी जटा से निकलती है। भगीरथ की प्रार्थना पर शिव ने गंगा को अपने मस्तक पर धारण किया था अत: उनका एक नाम।
(२) विभिन्न समयों में हुए अनेक प्रसिद्ध पंडितों, टीकाकारों और ग्रंथकारों के नाम। इनमें से एक प्राचीन कोशकार और कात्यायन सूत्र की टका, आधानपद्धति, संस्कारपद्धति आदि संस्कृत ग्रंथों के रचयिता माध्यंदिन शाखाध्यायी प्राचीन स्मार्त पंडित थे देवतार्चनविधि, निर्णयमंजरी, योगरत्नावली, रसपद्माकर (अलंकार ग्रंथ) आदि ग्रंथों के विविध प्रणेता इसी नाम के विविध व्यक्ति थे। तर्कदीपिका, सूर्यशतक और संगीतरत्नाकर के गंगाधर नामधारी टीकाकार भी एक दूसरे से भिन्न बनाए गए हैं। संस्कृत के एक अन्य प्रसिद्ध ग्रंथकार भी इसी नाम से विख्यात हैं। जिन्होंने गंगास्तोत्र, तर्कचंद्रिका, तीर्थकाशिका प्रपंचसारविवेक आदि अनेक ग्रंथों की रचना की है। न्यायकुतूहल और न्यायचंद्रिका के प्रणेता तथा इनसे भिन्न एक प्रसिद्ध वैयाकरण और एक नैयायिक पंडित भी इसी नाम के व्यक्ति हैं।
श्रावण शुक्ल त्रयोदशी

श्रावण शुक्ल त्रयोदशी भारतीय पंचांग  के अनुसार पांचवे माह की तेरहवी तिथि है, वर्षान्त में अभी २२७ तिथियाँ अवशिष्ट हैं।
नालडांगा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

नालडांगा उपजिला बांग्लादेश के पूर्वी भाग में, राजशाही विभाग के नाटोर जिले में स्थित है।
लाओ एविएशन

यह विश्व की एक प्रमुख वायुयान सेवा हैं |
टी-सीरीज़

इतिहास

इसकी स्थापना गुलशन कुमार ने की और वर्तमान में भूषण कुमार इसका संचालन कर रहे हैं। फ़िल्म निर्माण का कार्य इसने वर्ष २००१ में फ़िल्म तुम बिन से आरम्भ किया॥ इसके द्वारा जारी किया गया प्रथम गीत 1984 में लालू राम था जिसका संगीत रवीन्द्र जैन ने दिया था।
बाद में इसने २००९ तक टी-सीरीज़ ब्राण्ड के अधीन उपभोक्ता इलेक्ट्रॉनिक्स गूड्स और ऑडियो-वीडियो सिस्टम का निर्माण भी किया। इसके बाद में इसने मोबाइल फोन हैण्डसेट भी बाजार में उतारे।
ज़ोफ़ार मुहाफ़ज़ाह

नाम का उच्चारण

'ज़ोफ़ार' को अरबी लिपि में 'ظفار' लिखा जाता है जिसका पहला अक्षर 'ظ' (जो 'ज़ोए' कहलाता है) भारतीय उपमहाद्वीप, अफ़ग़ानिस्तान और ईरान में 'ज़' का उच्चारण रखता है, जबकि अरब देशों में इसका उच्चारण 'द' या 'ध' से मिलता-जुलता किया जाता है। इसलिए इस क्षेत्र और प्रान्त के नाम को - 'ज़ोफ़ार', 'दोफ़ार' और 'धोफ़ार' - तीनों उच्चारणों के साथ पाया जाता है।
धाइजन

धाइजन नेपालके मेची अंचलके झापा जिला का एक गाँव विकास समिति है।
प्रथम मोरक्को संकट

प्रथम मोरक्को संकट (First Moroccan Crisis या Tangier Crisis) मोरक्को की स्थिति को लेकर उत्पन्न अन्तरराष्ट्रीय संकट था जो मार्च १९०५ से मई १९०६ तक वर्तमान था। इस संकट के कारण जर्मनी के फ्रान्स और इंग्लैण्ड दोनो के साथ सम्बन्ध खराब हो गये तथा फ्रान्स तथा इंगलैण्ड में नया सौहार्दपूर्ण सम्बन्ध बना।
1905 में कैसर विल्हेम द्वितीय ने मोरक्को के बंदरगाह टैनिजयर का दौरा किया एवं मोरक्को में फ्रान्सीसी प्रभाव की निंदा की। यह चाल हाल की आंग्ल-फ्रांसीसी मैत्री की शक्ति की जाँच करने के लिए परिकल्पित थी। इस दौरे ने एक अंतरराष्ट्रीय संकट को गंभीर बना दिया जो एल्जीसिराज सम्मेलन, 1906 में फ्रान्स के पक्ष में दूर हुआ था। इस संकट ने बि्रटेन व फ्रान्स के बीच पुनर्मिलन को दृढ़ किया। एडवर्ड सप्तम ने जर्मन कार्यों को इस घटना के लिये सबसे हानिकारक एवं अनावश्यक कहा, जिसमें जर्मन शासक सत्ता संभालने के समय से ही व्यस्त रहे हैं।
डोमिनएयर

यह विश्व की एक प्रमुख वायुयान सेवा हैं।
वांडरर्स स्टेडियम

यह एक प्रमुख खेल का मैदान हैं |
जौहर

जौहर पुराने समय में भारत में राजपूत स्त्रियों द्वारा की जाने वाली क्रिया थी। जब युद्ध में हार निश्चित हो जाती थी तो पुरुष मृत्युपर्यन्त युद्ध हेतु तैयार होकर वीरगति प्राप्त करने निकल जाते थे तथा स्त्रियाँ जौहर कर लेती थीं अर्थात जौहर कुंड में आग लगाकर खुद भी उसमें कूद जाती थी। जौहर कर लेने का कारण युद्ध में हार होने पर शत्रु राजा द्वारा हरण किये जाने का भय होता था।
जौहर क्रिया में राजपूत स्त्रियाँ जौहर कुंड को आग लगाकर उसमें स्वयं का बलिदान कर देती थी। जौहर क्रिया की सबसे अधिक घटनायें भारत पर मुगल आदि बाहरी आक्रमणकारियों के समय हुयी। ये मुस्लिम आक्रमणकारी हमला कर हराने के पश्चात स्त्रियों को लूट कर उनका शीलभंग करते थे। इसलिये स्त्रियाँ हार निश्चित होने पर जौहर ले लेती थी। इतिहास में जौहर के अनेक उदाहरण मिलते हैं।
हिन्दी के ओजस्वी कवि श्यामनारायण पाण्डेय ने अपना प्रसिद्ध महाकाव्य जौहर चित्तौड की महारानी पद्मिनी के वीरांगना चरित्र को चित्रित करने के उद्देश्य को लेकर ही लिखा था।.राजस्थान की जौहर परम्परा पर आधारित उनका यह महाकाव्य हिन्दी जगत में काफी चर्चित रहा।
आवर्ती ज्वर संलक्षण

आवर्ती ज्वर संलक्षण (Periodic fever syndromes या autoinflammatory diseases या autoinflammatory syndromes) ऐसे रोगों को कहते हैं जिनमें किसी अंग-विशेष पर बार-बार शोथ (इन्फ्लेमेशन) होता है।
परिध्रुवी तारा

पृथ्वी पर किसी अक्षांश रेखा के लिए परिध्रुवी तारा ऐसे तारे को बोलते हैं जो उस रेखा पर स्थित देखने वाले के लिए कभी भी क्षितिज से नीचे अस्त न हो। यह केवल ऐसे तारों के साथ होता है को खगोलीय गोले के किसी ध्रुव के पास होते हैं। अगर किसी स्थान के लिए कोई तारा परिध्रुवी हो तो वह उस स्थान से हर रात को पूरे रात्रिकाल के लिए नज़र आता है। वास्तव में अगर किसी तरह सुबह के समय सूरज की रोशनी को रोका जा सके तो वह तारा सुबह भी नज़र आए (यानि चौबीसों घंटे दृष्टिगत हो)।

अन्य भाषाओँ में

"परिध्रुवी तारे" को अंग्रेज़ी में "सरकमपोलर स्टार" (circumpolar star) कहा जाता है। फ़ारसी में इसे "सितारा-ए-पीरा-क़ुत्बी" (ستاره پیراقطبی) और यूनानी में इसे "एइफ़ानेईस आस्तेरी" (Αειφανείς αστέρι) कहा जाता है।

वर्णन

जब पृथ्वी अपने अक्ष पर घूर्णन (रोटेशन) करती है तो आकाश में तारे भी गोल पथों पर चक्कर काटते प्रतीत होते हैं। यह समझना महत्वपूर्ण है कि तारे एक ही रात में हिलते इसलिए प्रतीत होते हैं क्योंकि हम एक घूमती हुई पृथ्वी पर खड़े हैं। तारों की स्वयं की गति वास्तव में इस से बहुत कम होती है। कोई तारा खगोलीय गोले के ध्रुव के जितना पास हो वह उतने ही छोटे अकार के गोले में चक्कर काटता लगता है। कुछ ऐसे गोले पूरे क्षितिज से ऊपर होते हैं और कुछ बड़े होने के कारण कुछ भाग में क्षितिज से ऊपर और कुछ भाग में नीचे (यानि दृष्टि से भी बाहर) होते हैं। मिसाल के लिए ध्रुव तारा खगोलीय ध्रुव के बहुत पास है। उसका मार्गचक्र बहुत छोटा है और वह पृथ्वी के उत्तरी गोलार्ध (हॅमिस्फ़्येअर) से हमेशा ही दृष्टिगत होता है। इसी तरह सप्तर्षि तारामंडल, ध्रुवमत्स्य तारामंडल, वृषपर्वा तारामंडल और शर्मिष्ठा तारामंडल के तारे दिल्ली और पृथ्वी के कर्क रेखा (ट्रॉपिक ऑफ़ कैंसर) से उत्तर के सभी स्थानों में परिध्रुवी तारे होते हैं और वर्ष की प्रत्येक रात को पूरी-पूरी रात के लिए नज़र आते हैं।

परिध्रुवी तारों से स्थान ज्ञात करना

पृथ्वी पर हर अक्षांश रेखा पर ज्ञात है कि उस स्थान पर कौन से तारे परिध्रुवी हैं और कौनसे नहीं। इस वजह से अगर कोई ऐसे जानकारी का ज्ञाता हो और तारों की पहचान करना जानता हो तो वह रातभर आकाश को देखकर अनुमान लगा सकता है कि वह पृथ्वी पर कितना उत्तर और कितना दक्षिण की ओर है (हालांकि पूर्व-पश्चिम का अनुमान नहीं लगा सकता)। अगर कोई व्यक्ति ठीक उत्तरी ध्रुव पर खड़ा हो तो दिखने वाले सारे तारे परिध्रुवी होते हैं, यानि कोई तारे वहाँ से कभी दिखते ही नहीं और जो दिखते हैं वे कभी क्षितिज के नीचे डूबते नहीं। सुदूर उत्तर में रहने वाली जातियाँ, जैसे कि एस्किमो ऐसे कभी न डूबने वाले तारामंडलों को देवताओं का दर्जा देते थे और उन्हें "वे जो कभी विश्राम नहीं करते" कि उपाधि दी जाती थी।
सना सईद

करियर

वह गंभीर और व्यावसायिक रूप से सफल फिल्मों कुच कुच होता है (1 99 8), बादल (2000) और हर दिल जो प्यार करगा (2000) में एक बाल कलाकार के रूप में दिखाई दीं। सईद ने स्टार प्लस पर प्रसारित प्रसिद्ध बच्चों के कार्यक्रम फॉक्स किड्स की भी मेजबानी की जिसमें उन्होंने चतुर चाची की भूमिका निभाई। वह सोनी टीवी पर बाबुल का आंगन चुट्टी ना और एसएबी टीवी पर लो हो गेई पूजा इज़ घर की टेलीविज़न शो में भी दिखाई दीं।
साना नृत्य रियलिटी शो में छठे स्थान पर रही और नाचने में उनके ऊर्जा के स्तर की सराहना की गई। झलक दिखला जा। [4]
2012 में, सईद ने करण जौहर के छात्र ऑफ द ईयर में मुख्य भूमिका सिद्धार्थ मल्होत्रा, वरुण धवन और आलिया भट्ट के साथ एक सहायक भूमिका में अपनी पहली फिल्म बनाई। उनकी छोटी भूमिका के बावजूद उन्हें अपने बाल सितारा स्मृति के कारण देखा गया था। बॉलीवुड हंगमा के फिल्म आलोचक तरण आदर्श ने लिखा, "सना साएद ग्लैमरस दिखता है और अच्छा करता है"। फिल्म आलोचक कोमल नाहता ने टिप्पणी की, "सना सईद केवल तन्या के रूप में अपने शरीर को झुका और फटकारता है।" फिल्म को देश भर में 1400 से अधिक स्क्रीनों में 1 9 अक्टूबर 2012 को रिलीज़ किया गया था और आलोचकों और अच्छे बॉक्स ऑफिस संग्रहों से मिश्रित समीक्षाओं के लिए सकारात्मक हासिल किया गया था। Boxofficeindia ने फिल्म को तीन हफ्तों के बाद एक सेमीहाइट के रूप में घोषित किया। उसने नाच बाली 7 में 5 वें स्थान पर रखा।
मोन भाषा

मोन भाषा बर्मा और थाईलैंड में मोन समुदाय द्वारा बोली जाने वाले एक ऑस्ट्रो-एशियाई भाषा है। इसे दस लाख से अधिक लोग बोलते हैं लेकिन नई पीढ़ी तेज़ी से इसे भुलाकर बर्मी भाषा बोलने लगी है जिस से इस भाषा के भविष्य के लिए ख़तरा बन गया है। दक्षिणपूर्व एशिया की मुख्यभूमि की अधिकतर भाषाएँ सुरभेदी हैं, लेकिन उनके विपरीत मोन सुरभेदी नहीं है। मोन भारत की ब्राह्मी लिपि से उत्पन्न मोन लिपि में लिखी जाती है जिस से आगे बर्मी लिपि भी विकसित हुई है।
तोपगाछी

तोपगाछी नेपालके मेची अंचलके झापा जिला का एक गाँव विकास समिति है।
अलोहा

अलोहा (Aloha) हवाईवी भाषा का एक शब्द है जिसका अर्थ "प्रेम," "शांति," "करुणा" और "दया" का मिश्रण है। १९वीं शताब्दी के मध्य से हवाई में इसका अर्थ "नमस्ते" और "अल्विदा" के लिए भी हो रहा है। हवाई राज्य को "अलोहा राज्य" का सूत्र-नाम भी दिया गया है।
शाही मुर्ग मसाला

बाह्य सुत्र

मुगलई खाना
बंदर सेरी बेगवान

भूगोल

बंदर सेरी बेगवान, ब्रुनेई नदी के उत्तरी किनारे पर 4°53'25 "एन, 114°56'32" ई पर स्थित है।
ब्रूनेई एक उष्णकटिबंधीय वर्षावन जलवायु वाला देश हैं, जो अपेक्षाकृत गर्म और गीला रहता हैं। शहर में पूरे वर्ष भारी बारिश देखने को मिलती हैं, जहाँ दिसंबर से मार्च तक पूर्वोत्तर मानसून चलती हैं, वहीं जून से अक्टूबर के आसपास दक्षिण पूर्व मानसून के कारण वर्षा होती हैं।

जनसांख्यिकी

2011 के जनगणना की रिपोर्ट में अनुमान लगाया गया हैं कि बंदर सेरी बेगावान की आबादी लगभग 20,000 हैं, जबकि महानगरीय क्षेत्र की आबादी 279,924 के आसपास हैं। ब्रुनेई में मलय बहुमत में हैं, जबकि चीनी सबसे महत्वपूर्ण अल्पसंख्यक समूह में से हैं। आदिवासियों के समूह जैसे बिसाया, बेलैत, दुसन, केदयान, लुन बावंग, मुरुत और तुटोंग आदि भी मौजूद हैं। उन्हें मलय जातीय समूहों के हिस्से के रूप में वर्गीकृत किया गया हैं, और उन्हें बुमिपुटेरा विशेषाधिकार दिए गए हैं। बड़ी संख्या में विदेशी कामगार भी ब्रुनेई और राजधानी शहर में पाए जाते हैं, जिनमें अधिकतर लोग मलेशिया, थाईलैंड, फिलीपींस, इंडोनेशिया (ज्यादातर बेतावी) और भारतीय उपमहाद्वीप से हैं।

राजधानी

इस्तना नूरुल इमान ब्रुनेई सरकार की सीट हैं और गिनीज़ वर्ल्ड रिकॉर्ड्स के मुताबिक दुनिया का सबसे बड़ा आवासीय महल हैं। शहर में दो प्रधान मंत्री कार्यालय हैं: एक इस्ताना नूरूल इमान के भीतर स्थित हैं और दूसरा एक जलान कुबांग पसांग स्थित हैं।
शहर, बंदर सेरी बेगवान नगरपालिका विभाग द्वारा प्रशासित किया जाता है, जो कि मुख्य रूप से स्वच्छता बनाए रखने और नगरपालिका को सेवाएं प्रदान करता हैं। इसें 1920 में, शहर का दर्जा प्राप्त हुआ था। 100.36 वर्ग किलोमीटर क्षेत्रफल के साथ, यह शहर ब्रुनेई के सबसे अधिक जनसंख्या वाले जिले ब्रुनेई-मुरा जिला में आता है।

अर्थव्यवस्था

शहर फर्नीचर, वस्त्र, हस्तशिल्प, और लकड़ी का उत्पादन किया जाता हैं।

अंतर्राष्ट्रीय सम्बन्ध

कई देशों ने बंदर सेरी बेगवान में अपने दूतावास, कमीशन या वाणिज्य दूतावास की स्थापना की है, जिसमें शामिल ऑस्ट्रेलिया, बांग्लादेश, बेल्जियम, बेनिन, बुर्किना फासो, बर्मा, कंबोडिया, कनाडा, चिली, चीन, फिनलैंड, फ्रांस, जर्मनी, सिंगापुर, इंडोनेशिया, जापान, लाओस, मलेशिया, नीदरलैंड, न्यूजीलैंड, उत्तर कोरिया, ओमान, पाकिस्तान, फिलीपींस, पोलैंड, रूस, 58] दक्षिण कोरिया, स्वीडन, स्विट्जरलैंड, ताइवान, थाईलैंड, यूनाइटेड किंगडम, संयुक्त राज्य अमेरिका और वियतनाम हैं।
थाटीपुर

शब्द-साधन

"थाटीपुर" नाम "34 (थर्टी फ़ोर) बटालियन" से आया था, जो ब्रिटिश राज के दौरान वहां स्थित था। ऐसा कहा जाता है कि राज्य सेना का यूनिट 34 वहाँ रहा करता था, उसी से इस इलाक़े का नाम पड़ गया।
संवेदक प्रक्रमण

संवेदक प्रक्रमण (sensory processing) किसी जीव में अपने शरीर और आसपास के पर्यावरण से ज्ञानेन्द्रियों द्वारा बोध होने वाली जानकारी को संगठित करने की प्रक्रिया होती है। यह जीच को अपना शरीर प्रभावपूर्ण ढंग से प्रयोग करने की क्षमता देता है। इसमें मस्तिष्क द्वारा दृश्य बोध, श्रवण तंत्र (सुनने का तंत्र), छुने का बोध, गंधानुभूति, इत्यादि से प्राप्त सूचनाओं के प्रक्रमण का केन्द्रीय स्थान है।
विधानसभा अध्यक्ष

विधानसभा अध्यक्ष विधानसभा एवं विधानसभा सचिवालय का प्रमुख, पीठासीन अधिकारी (अध्यक्ष) होता है, जिसे संविधान, प्रक्रिया, नियमों एवं स्थापित संसदीय परंपराओं के अन्तर्गत व्यापक अधिकार होते हैं। सभा के परिसर में उनका प्राधिकार सर्वोच्च है। सभा की व्यवस्था बनाए रखना उनकी जिम्मेदारी होती है और वे सभा में सदस्यों से नियमों का पालन सुनिश्चित कराते हैं। सभा के सभी सदस्य अध्यक्ष की बात बड़े सम्मान से सुनते हैं। अध्यक्ष सभा के वाद-विवाद में भाग नहीं लेते, अपितु वे विधान सभा की कार्यवाही के दौरान अपनी व्यवस्थाएँ/निर्णय देते हैं। जो पश्चात् नज़ीर के रूप में संदर्भित की जाती हैं।सभा में अध्यक्ष और उनकी अनुपस्थिति में उपाध्यक्ष सभा का सभापतित्व करते हैं और दोनों की अनुपस्थिति में सभापति तालिका का कोई एक सदस्य। सभापति तालिका की घोषणा प्रत्येक सत्र में माननीय अध्यक्ष सदन में करते हैं।

चयन प्रक्रिया

प्रत्येक राज्य की विधान सभा, यथाशक्य शीघ्र अपने दो सदस्यों को अपना अध्यक्ष और उपाध्यक्ष चुनती है और जब-जब अध्यक्ष या उपाध्यक्ष का पद रिक्त होता है, तब-तब विधान सभा किसी अन्य सदस्य को, यथास्थिति, अध्यक्ष या उपाध्यक्ष चुनती है।